1. ZLOČIN I DEVIJANTNOST

- *devijantne* su osobe pojedinci koji odbijaju živjeti prema pravilima koja vrijede za većinu nas; nasilni zločinci, narkomani i propalice, koji se ne uklapaju u ono što bi većina ljudi definirala kao normalne i prihvatljive standarde

- nitko ne krši sva pravila, baš kao što se nitko ne pokorava svim pravilima… mi stvaramo pravila, baš kao što ih i kršimo

**Devijantnost** je neprihvaćanje skupa normi koje prihvaća većina ljudi u nekoj zajednici ili društvu. Nijedno se društvo ne može podijeliti na one koji odstupaju od normi i one koji ih poštuju.

- devijantnost i *zločin* nisu sinonimi; pojam devijantnosti puno je širi… mnogi oblici devijantnosti nisu sankcionirani zakonom

\* Hare Krišne su primjer devijantne supkulture, kao i beskućnici

*Kriminologija* se bavi oblicima ponašanja koji su sankcionirani kaznenim zakonom. *Kriminolozi* se često zanimaju za tehnike mjerenja zločina, za porast ili pad kriminala i za mjere usmjerene na smanjivanje stope zločina.

**Sociologija devijantnosti** služi se kriminološkim istraživanjima, ali također istražuje ponašanje izvan područja pokrivenog kaznenim zakonom… oni pokušavaju shvatiti zašto određeno ponašanje većina smatra devijantnim i kako se ti pojmovi o devijantnosti diferencijalno primjenjuju na ljude u društvu.

**Sankcija** je svaka reakcija drugih na ponašanje pojedinca ili skupine kojoj je svrha osigurati pokoravanje danoj normi. Ona može biti *pozitivna* (nagrada za prihvaćanje normi) ili *negativna* (kazna zbog ponašanja koje ne poštuje norme).

- mogu biti *formalne* (one koje provodi specifično tijelo ili služba kako bi se osiguralo poštovanje posebnog skupa normi… nameću ih sudovi i zatvori) i *neformalne* (one koje su manje organizirane i spontanije reakcije na nekonformizam)

**Zakon** je formalna sankcija koju definira vlast kao pravilo ili načelo koje svi građani moraju poštovati; ono se rabi protiv ljudi koji ne poštuju to pravilo.

OBJAŠNJENJE ZLOČINA I DEVIJANTNOSTI: **a) biološka objašnjenja**

- usmjeravaju se na urođene kvalitete pojedinca kao na

izvor zločina i devijantnosti (*Cesare Lombroso* istražuje

izgled i fizičke karakteristike kriminalaca; smatrao je

većinu zločinaca biološki degeneriranima ili

defektnima)

- mišićavi (mezomorfni) tipovi su agresivniji i fizički

usmjereni i stoga je vjerojatnije da će postati delikventi

**b) psihološka objašnjenja**

- tragaju za objašnjenjem devijantnosti unutar samog

pojedinca, a ne unutar društva… promatraju tipove

ličnosti (*Hans Eysenck* upozorio je na to da se

abnormalna mentalna stanja nasljeđuju; ona mogu biti

predispozicija za zločin)

- *psihopati* su povučeni ljudi bez emocija, koji djeluju

impulzivno i rijetko imaju osjećaj krivnje

- postoje razne vrste zločina i nije prihvatljivo misliti da

svi prekršitelji i zločinci imaju zajedničke psihološke

karakteristike

\* i biološki i psihološki pristup pretpostavljaju kako je devijantnost znak da je nešto krivo s pojedincem, a ne s društvom; i biološke i psihološke teorije zločina su pozitivističke po prirodi

**Sociološke teorije zločina i devijantnosti:**

*1. FUNKCIONALISTIČKE TEORIJE*

- smatraju da su zločin i devijantnost posljedica strukturalnih napetosti i nepostojanja moralnih pravila u društvu

***a) zločin i anomija:*** anomija postoji kad nema jasnih standarda koji će upravljati ponašanjem u

danom području društvenog života… u takvim okolnostima ljudi su

dezorijentirani i prestrašeni… *Durkheim* je smatrao zločin i devijantnost

društvenim činjenicama; devijantnost je nužna za društvo; ima adaptivnu

funkciju (dovodi do promjene) i održava granicu između dobrog i lošeg

ponašanja u društvu… *Robert K. Merton* je modificirao koncepciju anomije

kako bi skrenuo pozornost na pritisak pod kojim se nalazi pojedinac kad se

prihvaćene norme suprotstave društvenoj stvarnosti… općenito prihvaćene

norme ističu materijalni uspjeh, a sredstva za postizanje tih uspjeha su

samodisciplina i marljiv rad (u skladu s tim, ljudi koji stvarno rade marljivo,

mogu uspjeti bez obzira na to s koje točke krenuli u životu… ova ideja nije

ispravna… oni koji ne uspiju, osjećaju da su osuđeni zbog svoje očite

nesposobnosti da ostvare materijalni uspjeh… u takvoj situaciji se žele probiti

pod svaku cijenu, svakim sredstvom 🡪 prema Mertonu je, tako, devijantnost

*nusprodukt ekonomske nejednakosti i nepostojanja jednakih mogućnosti za*

*sve*

***b) supkulturna objašnjenja:*** *Albert Cohen* je, poput Mertona, smatrao da su kontradikcije unutar

društva glavni uzrok zločina, ali je razmatrao kolektivne reakcije do

kojih dolazi preko supkultura… tvrdio je da se dječaci iz niže radničke

klase često udružuju u delinkventske supkulture i zamjenjuju

vrijednosti srednje klase normama koje slave neposluh… *Cloward* i

*Ohlin* su otkrili da delikventne bande nastaju u supkulturnim

zajednicama gdje su mogućnosti za zakonito postizanje uspjeha

malene

\* *evaluacija*: nepostojanje mogućnosti za uspjeh unutar šireg društva je glavni čimbenik diferencijacije između onih koji se upuštaju u kriminalno ponašanje i onih koji to ne čine… većina pripadnika siromašnijih dijelova društva teže onomu što smatraju da je realno u njihovoj situaciji… ali, i među drugih skupinama postoji sklonost kriminalu

*2. INTERAKCIONISTIČKE TEORIJE*

- usmjeravaju se na devijantnost kao na socijalno konstruiranu pojavu; odbacuju ideju da postoje tipovi ponašanja koji su inherentno devijantni… pitaju kako se određene vrste ponašanja inicijalno definiraju kao devijantna i zašto se određene skupine proglašavaju devijantnima

***a) naučena devijantnost (diferencijalna asocijacija):*** *Edwin H. Sutherland* je iznio tezu da se

devijantnost uči u interakciji s drugima… povezao je zločin s

diferencijalnom asocijacijom… u društvu koje sadržava niz supkultura,

neke društvene sredine potiču na ilegalne aktivnosti, dok druge to ne

čine… kriminalno ponašanje se uči unutar primarnih skupina… ova

teorija smatra da se kriminalne aktivnosti uče baš kao i one koje poštuju

zakon te da su usmjere na iste potrebe i vrijednosti

***b) teorija etiketiranja:*** smatraju da je devijantnost proces interakcije između devijantnih i

nedevijantnih; *etikete* koje stvaraju kategorije devijantnosti izražavaju

strukturu moći u društvu… pravila prema kojima se definira devijantnost

određuju bogati za siromašne, muškarci za žene, stariji za mlađe i etnička

većina za etničku manjinu… *Howard Becker* pokušao je pokazati kako se

devijantni identiteti proizvode etiketama, a ne devijantnim motivacijama ili

ponašanjem… „devijantno ponašanje je ono koje su ljudi tako nazvali“…

odjeća, način govora, zemlja podrijetla mogu određivati hoće li se osoba

nazvati devijantnom ili ne… *Edwin Lemert* je tvrdio da je devijantnost

poprilično rasprostranjena te da ljudi koji počine neku devijaciju često

ostanu nekažnjeni… on je *inicijalni čin transgresije nazvao primarnom*

*devijantnošću* (u većini slučajeva takvi postupci ostanu marginalni za

samoidentitet neke osobe – počinje proces u kojem se devijantni postupak

normalizira; u nekim slučajevima se ne postiže **normalizacija**, pa se osoba

etiketira kao delikvent); služio se pojmom *sekundarne devijantnosti da bi*

*opisao slučajeve u kojima pojedinci počinju prihvaćati etiketu i smatrati sebe*

*devijantnima*

\* *evaluacija*: teorija etiketiranja je važna jer polazi od pretpostavke da nijedan čin nije po sebi kriminalan… zanemaruju procese koji dovode do čina koji je definiran kao devijantan

*3. TEORIJE KONFLIKTA (NOVA KRIMINOLOGIJA)*

- autori knjige **Nova kriminologija** (Taylor, Walton, Young) oslanjaju se na elemente marksističke misli kako bi dokazali da se devijantnost svjesno odabire i da je često politička po svojoj prirodi; odbacuju ideju da je devijantnost određena čimbenicima poput biologije, ličnosti, anomije, socijalne dezorganizacije i etikete… tvrde da pojedinci odabiru devijantno ponašanje zbog reakcije na nejednakosti kapitalističkog sustava (Stuart Hall: **Upravljanje krizom**)… ova istraživanja uključila su pitanja socijalne pravde, moći i politike

***a) realizam nove ljevice:*** oslanja se na neke neomarksističke ideje nove kriminologije; isticali su

da se stopa kriminala uistinu povećala i da javnost ima pravo biti

zabrinuta; tvrdili su da istraživanje žrtava zločina daje bolju sliku o

razmjerima zločina od službenih statistika… smatraju da se supkulture

ne razvijaju iz siromaštva, nego zbog isključenja te populacije iz šire

zajednice… predstavljaju pragmatičniji pristup, usmjereniji na politiku…

pristup je kritiziran jer previše skreće pozornost na žrtve

(*viktimizacija*)… nisu posvetili dovoljno pozornosti motivima koji

uzrokuju kriminalno ponašanje

*4. TEORIJE KONTROLE*

- smatra da je kriminal posljedica neravnoteže između sklonosti prema kriminalnoj djelatnosti i društvene ili fizičke kontrole koje odvraćaju od tog impulsa; pretpostavlja da ljudi djeluju racionalno i da bi se svatko upustio u devijantno ponašanje… **kriminal** je posljedica situacije kad osoba uoči priliku i motivirana je da djeluje; *Travis Hirschi* tvrdio je da su ljudi sebična bića; u **Uzrocima delinkvencije** ustvrdio je da postoje četiri vrste veza koje ljudi povezuju s društvom i poštovanjem zakona: vezanost, predanost, uključenost i uvjerenje… kada su dovoljno jaki, ti elementi pomažu održavati društvenu kontrolu i konformizam time što čine ljude neslobodnima da krše zakone… neki teoretičari smatraju da je zločina sve više zbog većeg broja mogućnosti i meta zločina u modernom društvu; **ideja utvrđivanje mete:** izravna intervencija u potencijalnu situaciju zločina kako bi se otežalo stvarno počinjanje zločina; nulta tolerancija

- statistike o kriminalu i delinkventnosti vjerojatno su najmanje pouzdane od svih službeno objavljenih brojki o socijalnim pitanjima; o prijestupima koji nisu zabilježeni u službenim statistikama govorimo kao o tamnim brojkama nezabilježenog zločina

**VIKTIMIZACIJSKA ISTRAŽIVANJA:** postavljanje pitanja jesu li ispitanici bili žrtve bilo kojeg zločina

- *situacijska prevencija zločina*, poput utvrđivanja mete i sustava za nadzor, postala je popularan način smanjivanja rizika od zločina… njihov najveći uspjeh je zaštita određenih dijelova populacije od zločina i premještanje delinkvencije u druga područja

**Policija u društvu rizika (Richard Ericson i Kevin Haggerty):**

- policijski se posao danas manje sastoji u nadziranju kriminala, a više u otkrivanju rizika i upravljanju njime

- nakon rutinske istrage, policajac ispisuje različite izvještaje za: *okružnu prometnu službu* (za procjenu rizika, tj. prevenciju budućih nesreća), *automobilsku industriju* (želi znati koja su vozila sudjelovala u nesreći), *osiguravajuće tvrtke* (radi određivanja odgovornosti i isplate naknade), *zdravstvenom sustavu* (pojedinosti o ozljedama i kako su nastale), *sudovima* (materijal za podizanje tužbe i kao dokaz), *policijskoj administraciji* (izvještaji o izgredima i za internu arhivu)

- kako bi funkcionirala, suradnja vlasti i državnih službi, pravosuđa, lokanih udruga i organizacija mora biti inkluzivna – u nju moraju biti uključene sve ekonomske i etničke skupine

**Zločin bijelih ovratnika** (*Edwin Sutherland*) je zločin pripadnika imućnijih društvenih područja; porezne prijevare, nezakonita trgovina, prijevare s osiguranjem i imanjima, pronevjera, proizvodnja ili prodaja opasnih proizvoda… uglavnom uključuju iskorištavanje profesionalnog položaja. **Zločini moćnih** su oni kojima se vlast dobivena određenim položajem iskorištava na kriminalan način (kad političar primi mito da bi podupirao određenu politiku).

**Korporacijski zločin** su prekršaji koje čine velike korporacije u društvu; onečišćenje, lažne deklaracije te povrede zdravstvenih i sigurnosnih propisa.

- *Gary Slapper i Steve Tombs*: šest vrsta prekršaja povezanih s velikim korporacijama: administrativni, ekološki, financijski, radni, proizvodni i nepoštena trgovina

**Organizirani kriminal** su aktivnosti koje imaju mnoge karakteristike ortodoksnih poslova, ali nisu zakonite; krijumčarenje, nezakonito kockanje, trgovina narkoticima, prostitucija, velika krađa i reketiranje i sl… često se oslanja na nasilje ili prijetnju nasiljem kako bi provodio svoje aktivnosti.

**Kibernetički kriminal** su kriminalna djela počinjena uz pomoć informacijske tehnologije: prisluškivanje, elektronički vandalizam i terorizam, krađa telekomunikacijskih usluga, telekomunikacijska privatnost, pornografija i uvredljivi sadržaji, telemarketinške prijevare, elektronički transfer novca, elektroničko pranje novca i zločinačke urote.

**Recidivizam** je obnovljeno bavljenje kriminalom.

Neki tvrde da je nužan pomak od kaznene pravde prema oblicima *restaurativne pravde*; pokušavanje razvitka svijesti među prijestupnicima o djelovanju njihovih zločina preko kazna koje se služe unutar zajednice.

\*devijantnost i konformizam su najčešće neodvojivi; pozitivne i negativne sankcije i tolerancija

\*kritika psiholoških teorija: zanemaruju društvene i kulturne čimbenike, metodologija istraživanja je problematična, prenaglašavaju utjecaj iskustva iz djetinjstva, prevladavaju zdravorazumska objašnjenja – opsjednutost

\*neprijavljena djela 50%

2. RASA, ETNICITET I MIGRACIJE

**Aparthejd** je sustav prisilne rasne segregacije; četiri kategorije: *bijelac* (potomak europskih imigranata), *obojeni* (ljudi čiji su preci bili pripadnici više od jedne rase), *Azijac* i *crnac*. Segregacija se provodila na svim razinama društva.

*Grof Joseph Arthur de Gobineau*, otac modernog rasizma, iznio je tezu o postojanju triju rasa: **bijele** (kavkaske), **crne** (negroidne) i **žute** (mongoloidne).

- rase se ne odnose na biološke kategorije; rasne razlike se trebaju shvatiti kao fizičke varijacije koje su pripadnici neke zajednice ili društva izdvojili kao socijalno značajne

**Rasa** je skupina društvenih odnosa na temelju biološki utemeljenih osobina, pripisujući im različite atribute i sposobnosti.

**Rasizacija** je proces kojim se shvaćanja rase rabe za klasifikaciju pojedinaca ili skupina.

**Etnicitet** su kulturne vrijednosti i norme koje razlikuju pripadnike neke skupine od drugih; osobine za razlikovanje su jezik, povijest ili podrijetlo, vjera, stilovi oblačenja i ukrašavanja. U etničkoj pripadnosti nema ničeg urođenog; sve se stvara i razvija tijekom vremena. Nije statičan niti nepromjenjiv.

**Manjinska skupina (etnička manjina)** je skupina ljudi koji su u nekom društvu u manjini i koji se, zbog svojih uočljivih fizičkih ili kulturnih karakteristika, nalaze u situaciji nejednakosti unutar tog društva.

Unutar manjinskih skupina česta je **endogamija** (sklapanje brakova) kako bi se održala kulturna moć razlikovanja unutar zajednice.

**Predrasude** su mišljenja i stajališta pripadnika određene skupine o pripadnicima druge skupine; temelje se na čvrstim stereotipima, čvrstim i nefleksibilnim karakterizacijama skupina ljudi koje se često primjenjuju na pripadnike etničkih manjina.

**Diskriminacija** je stvarno ponašanje prema drugoj skupini ili pojedincu; može se vidjeti u aktivnostima kojima se diskvalificiraju pripadnici jedne skupine tako da su im uskraćene mogućnosti koje drugima nisu.

**Rasizam** je pripisivanje obilježja nadmoći ili inferiornosti populaciji koja ima neke zajedničke, fizički naslijeđene osobine; specifičan oblik predrasude, koji se usmjerava na fizičke razlike među ljudima.

- ideja institucijskog rasizma smatra da rasizam prožima sve društvene strukture, na sustavan način

*Novi rasizam ili kulturni rasizam* se koristi idejom kulturnih različitosti kako bi isključio određene skupine.

**PSIHOLOŠKE INTERPRETACIJE RASIZMA I ETNIČKE DISKRIMINACIJE:**

1. *Žrtveni jarci* su ljudi koji su optuženi za nešto za što nisu krivi; uobičajeni su kad dvije deprivilegirane etničke skupine dođu u međusobno konkurentski odnos zbog ekonomskih dobitaka.

2. *Tipizirana mišljenja i projekcija* – nesvjesno pripisivanje drugima vlastite želje ili bijes.

**SOCIOLOŠKE INTERPRETACIJE RASIZMA I ETNIČKE DISKRIMINACIJE:**

1. *Etnocentrizam* je sumnjičavost prema autsajderima povezana s tendencijom da se kultura drugih vrednuje s pomoću vlastite. *Zatvorenost skupine* su sredstva s pomoću kojih neka skupina određuje jasnu granicu oko sebe i time se odvaja od drugih skupina. *Alokacija resursa* je institucijska nejednakost u raspodjeli materijalnih dobara.

2. Konfliktne teorije zaokupljene su vezama između rasizma i predrasuda s jedne strane te odnosa moći i nejednakosti s druge strane; rasizam je proizvod kapitalističkog sustava.

*Modeli etničke integracije:* **1. ASIMILACIJA** – imigranti napuštaju izvorne običaje i navike,

prilagođavajući ponašanje vrijednostima i normama

većine

**2. LONAC ZA TALJENJE** – tradicije useljenika se uklapaju i tako stvaraju

nove, evoluirajuće kulturne uzorke

**3. KULTURNI PLURALIZAM** – priznavanje jednake vrijednosti brojnih

različitih supkultura

**Etnički sukob** je neprijateljstvo između različitih etničkih skupina ili zajednica.

**Etničko čišćenje** je stvaranje etnički homogenih područja putem masovnog progona druge etničke skupine; uključuje prisilno preseljenje etničkih zajednica uz pomoć sustavnog nasilja, uznemiravanja, prijetnji i zastrašujućih pritisaka. **Genocid** je kad jedna etnička skupna sustavno eliminira drugu takvu skupinu.

**Imigracija** je kretanje ljudi u neku zemlju kako bi se ondje nastanili.

**Emigracija** je proces u kojem ljudi napuštaju svoju zemlju kako bi se nastanili drugdje, stvaraju globalne migracijske uzorke koji povezuju zemlje podrijetla i zemlje odredišta.

*Modeli migracije:*

1. **klasični model**: zemlje koje su se razvile kao nacije imigranata (Kanada, SAD, Australija)

2. **kolonijalni model**: zemlje koje daju prednost useljenicima iz nekadašnjih kolonija pred onima iz drugih zemalja (Francuska, Velika Britanija)

3. **model gostujućih radnika**: zemlje koje puštaju imigrante na određeni rok, često da bi zadovoljili potrebe tržišta rada (Njemačka, Švicarska, Belgija)

4. **ilegalni model**: zemlje u koje su imigranti sposobni ući potajno ili tvrdeći da se ne useljavaju

*Čimbenici odvlačenja* odnose se na dinamiku unutar zemlje podrijetla koja je prisiljavala ljude na emigraciju, npr. rat, glad, politička prisila ili populacijski pritisci. *Čimbenici privlačenja* su osobine odredišnih zemalja koje su privlačile useljenike; prosperitetna tržišta rada, bolji životni uvjeti i manja gustoća populacije.

*Čimbenici makrorazine* odnose se na opća pitanja, poput političke situacije na nekom području, na zakone i propise koji kontroliraju imigraciju i emigraciju ili na promjene u međunarodnoj ekonomiji. *Čimbenici mikrorazine* odnose se na resurse, znanje i shvaćanje samih migracijskih populacija.

**Četiri razvojna smjera koji će karakterizirati migracijske uzroke u sljedećim godinama (Stephen Castles i Mark Miller):**

1. *AKCELERACIJA* – migracija preko granica jača je nego ikad prije

2. *DIVERZIFIKACIJA* – primanje imigranata vrlo različitih tipova, u usporedbi s ranijim vremenima

3. *GLOBALIZACIJA* – uključenost većeg broja zemalja

4. *FEMINIZACIJA* – žene su rastući broj migranata; migracijom manje dominiraju muškarci

**Dijaspora** je disperzija neke etničke populacije iz izvorne domovine u strana područja; često se zbiva pod prisilom ili u traumatičnim okolnostima.

*Kategorije dijaspora (Robin Cohen):* žrtve, imperijalna, radna, trgovačka i kulturna.

**Osobine dijaspora:**

a) prisilno ili dobrovoljno kretanje iz izvorne domovine u novo područje ili područja

b) zajedničko sjećanje na izvornu domovinu, opredijeljene da se to sjećanje čuva i vjerovanje u mogućnost povratka

c) snažan etnički identitet koji se održava tijekom vremena i na udaljenost

d) osjećaj solidarnosti s pripadnicima iste etničke skupine koja također živi u dijaspori

e) napetost u odnosima s društvom domaćinom

f) potencijal za vrijedne i stvaralačke doprinose pluralističkom društvu domaćinu

**NOVA MIGRACIJA**

1. otvaranje granica između Istoka i Zapada

2. rat i etnički sukobi u bivšoj Jugoslaviji

\*etničko nemiješanje

**Azilant** je osoba koja traži sklonište u stranoj zemlji zbog straha od progona u zemlji podrijetla.

**Utvrda Europa** je ograničena zona koja zajednički djeluje kako bi zaštitila svoju imovinu i visok životni standard od migranata iz drugih dijelova svijeta, koji pokušavaju sudjelovati u njezinu blagostanju.

\*genetske razlike jednake su između i unutar rasa

\*višestruki rasizmi

3. MODERNE ORGANIZACIJE

**Organizacija** je velika skupina ljudi, strukturiranih prema impersonalnim linijama i okupljenih radi postizanja specifičnih ciljeva.

**Teorije organizacije:**

1. *Max Weber* je prvi sustavno interpretirao razvoj modernih organizacija; on je tvrdio da su *organizacije* način stabilne koordinacije u prostoru i vremenu ljudskih aktivnosti, ili robe koju ljudi proizvode… isticao je središnju važnost pisma u razvoju organizacije; smatrao je da su strašno *hijerarhijske*… smatra da su sve birokratske po prirodi (*birokracija* = vladavina službenika)… ona se i danas često povezuje s neučinkovitošću i rasipanjem; smatrao ju je središnjim dijelom racionalizacije društva koja utječe na sve djeliće života… konstruirao je idealan tip birokracije (pri čemu se idealan ne odnosi na najpoželjnije, nego na najčišći oblik), a ovo su njezine posebne *karakteristike*:

a) postoji jasno definirana hijerarhija autoriteta

b) pisana pravila upravljaju ponašanjem službenika na svim razinama organizacije

c) službenici rade puno radno vrijeme i dobivaju plaću

d) zadaće službenika u organizaciji i njihov život izvan nje su razdvojeni

e) nijedan član organizacije ne posjeduje materijalna sredstva kojima radi

…smatrao je da birokracija ima tehničku nadmoć nad drugim organizacijama

\* **Peter Blau:** Weberova analiza birokracije na prvo je mjesto stavila službene osobe unutar organizacija, odnose među ljudima koji su utvrđeni pravilima organizacije… Blau je proučavao neslužbene odnose u državnoj službi, čija je zadaća istraživati moguće utaje poreza… na primarnoj razini društvene skupine koja je radila iste poslove u organizaciji stvorila se čvrsta *lojalnost* – zbog toga su se problemi rješavali znatno uspješnije… neslužbene mreže se razvijaju na svim razinama organizacije

\* **Robert Merton:** zaključio je da nekoliko elemenata inherentnih birokraciji može poremetiti rad same birokracije (*disfunkcije birokracije*)… smatrao je da objektivnost u birokraciji i rigidnost mogu prouzročiti **birokratski ritualizam**, situaciju u kojoj službenici provode pravila po svaku cijenu, čak u slučajevima kad bi neko drugo rješenje moglo biti bolje za organizaciju u cjelini… smatrao je da provedba birokratskih pravila može nadvladati ciljeve organizacije

\* **Tom Burns i G. M. Stalker:** otkrili su da birokracije imaju ograničenu učinkovitost u industrijama u kojima su fleksibilnost i avangardnost od primarne važnosti… razlikuju dva tipa organizacije: mehanističke i organske… *MEHANISTIČKE* su birokratski sustavi u kojima postoji hijerarhijska zapovjedna linija, s komunikacijama koje se ostvaruju vertikalno, jasnim kanalima… zaposlenici su odgovorni za konkretne zadaće… rad je anoniman, a ljudi na vrhu i dnu rijetko komuniciraju; *ORGANSKE* imaju labaviju strukturu u kojoj općeniti ciljevi organizacije imaju prednost pred usko određenim zadacima… komunikacija i naredbe su difuzniji, kreću se po mnogim trajektorijama… za svakog uključenog u organizaciju smatra se da ima legitimno znanje i znatno pridonosi rješavanju problema; …smatraju da su organske organizacije mnogo spremnije rješavati promjenjive zahtjeve na inovativnom tržištu, a mehanističke su primjerenije za tradicionalnije, stabilnije oblike proizvodnje, manje podložne tržišnim promjenama…

2. *Michel Foucault* je pokazao da je arhitektura neke organizacije izravno povezana s njezinim društvenim ustrojem i sustavom autoriteta; izraz „*najviši kat*“ katkad se rabi da bi označio osobe unutar organizacije koje imaju najviše moći… organizacije ne mogu učinkovito funkcionirati ako zaposlenici ne rade sustavno; aktivnosti se moraju strogo koordinirati u prostoru i vremenu… rasporedi sati su preduvjet organizacije zato što usklađuju aktivnosti velikog broja ljudi… osobito je istaknuo činjenicu kako vidljivost ili njezino nepostojanje u arhitektonskom rasporedu utječe i izražava uzorke autoriteta… njihova vidljivost određuje koliko lako podređeni mogu biti podčinjeni onomu što Foucault naziva *nadzorom* (kontrolom aktivnosti u organizacijama)… nadzor ima dva oblika: **a)** kada nadređeni izravno nadgledaju rad svojih podređenih i **b)** stvaranje arhiva, biografija i izvještaja o ljudskim životima

\* Weber i Foucault tvrdili su da strog nadzor omogućuje najučinkovitiji način vođenja neke organizacije... ali, to je pogrešno… to izaziva nezadovoljstvo i antagonizam

**Nadzirano društvo** je društvo u kojem sve moguće vrste organizacija, a ne samo poslodavci, skupljaju informacije o našem životu.

- *feministice* su ustvrdile da je pojava modernih organizacija i birokratske karijere ovisila o osobitoj rodnoj konfiguraciji… izdvajaju dva glavna načina na koje je rod utkan u strukturu modernih organizacija:

a) birokracije karakterizira profesionalna rodna segregacija

b) pojam birokratske karijere u biti je muška karijera u kojoj žena ima ključnu, pomagačku ulogu

**Rosabeth Moss Kanter: Muškarci i žene korporacije**

- žene nisu oštećene zato što su žene, nego zato što nisu dovoljno moćne u organizacijama

- liberalni feministički pristup; autoricu primarno zaokupljaju jednake mogućnosti i ostvarivanje situacije u kojoj žene zauzimaju položaje usporedive s onima dostupnim muškarcima

**Kathy Ferguson: Feministička optužba birokracije**

- smatra da rodnu neravnotežu u organizacijama nije moguće riješiti postavljanjem većeg broja žena na položaje moći

- radikalni feministički pristup

**Judy Wajcman: Upravljati poput muškarca**

- vrlo malo žena dospiju do vrha… kad se uspnu na visoke menadžerske poslove, one obično „upravljaju poput muškaraca“

- blago seksualizirani odnosi i dalje postoje na radnome mjestu i najčešće stavljaju žene u gori položaj

- nema dovoljno žena na višim položajima koje bi mogle poslužiti kao mentorice mlađim ženama

*ORGANIZACIJSKE PROMJENE (JAPANSKI MODEL):*

1. odlučivanje odozdo prema gore

2. manja specijalizacija

3. sigurnost zaposlenja

4. proizvodnja utemeljena na skupnom radu

5. spajanje rada i privatnog života

- oblici autoriteta (koje **Ouchi** zove **klanovima** – skupinama koje su bliske po međusobnim vezama), učinkovitiji su od birokratskih vrsta organizacije

**Upravljanje ljudskim resursima** je način upravljanja prema kojem je radna snaga tvrtke najvažniji dio ekonomske konkurentnosti: ako zaposlenici nisu posve posvećeni poduzeću i njegovim proizvodima, poduzeće nikada neće postati vodeće na svojem području.

**Korporacijska kultura** je grana teorije menadžmenta koja pokušava povećati produktivnost i konkurentnost stvaranjem jedinstvene organizacijske kulture u koju su uključeni svi članovi neke tvrtke. Smatra se da dinamična korporacijska kultura (proslave, rituali i tradicije neke tvrtke) povećava lojalnost zaposlenika i potiče solidarnost u skupini.

- elektronička trgovina i online bankarstvo primjer su kako se organizacije mogu smjestiti svugdje i nigdje

- sve je više organizacija koje smatraju da bolje i učinkovitije posluju ako su povezane u mrežu složenih odnosa s drugim organizacijama i kompanijama

**Manuel Castells: Uspon umreženoga društva**

- tvrdi da je „*umreženo poduzetništvo*“ organizacijski oblik najprimjereniji globalnoj, informatičkoj privredi… organizacijama, većim korporacijama i malim poslovnim tvrtkama sve je teže opstati ako nisu dio neke mreže… proces umrežavanja omogućuje rast informatičke tehnologije

- decentralizacija pridonosi umrežavanju i funkcioniranju organizacija

**Debirokratizacija** je smanjenje važnosti birokracija veberovskog stila kao tipičnih organizacijskih oblika modernog društva.

*1. HENRY MINTZBERG: USPON „ADHOKRACIJE“*

- tvrdi kako ne postoji jedinstven birokratski model, već niz organizacijskih struktura koje odgovaraju različitim potrebama

- **adhokracija** (vladanje ad hoc) je vladanje prema trenutačnim prilikama… tvrdi da taj oblik postaje sve češći… ona ne izvodi standardizirane zadatke prema utvrđenim pravilima; i funkcije i ustrojstvo takve organizacije neprestano se mijenjaju… ona nije pogodna za izvođenje regularnih i trajnih specijaliziranih poslova; dobro je prilagođena inovacijama i kreativnom rješavanju problema… ne može zamijeniti stabilnu učinkovitost tradicionalnih oblika birokracije

*2. STUART CLEGG: POSTMODERNISTIČKE ORGANIZACIJE*

- zanima ga utjecaj kulture na organizacijske oblike… tvrdi da vrijednosti i životni stilovi u pojedinim kulturama utječu na djelotvornost organizacija te mogu spriječiti dominaciju golemih birokratskih struktura

- **dediferencijacija**: zanemarivanje usko specijaliziranih zadataka, odnosno sve veća potreba za općenitijim i raznolikijim vještinama… važnije je biti kompetentan u mnogim proizvodnim područjima nego razvijati samo jednu specijalnost

*3. GEORGE RITZER: „MEKDONALDIZACIJA“ DRUŠTVA*

- neki kritičari ističu da su mediji i komentatori jednostavno iskoristili niz poznatih primjera, kako bi označili trend koji u stvarnosti ne postoji

- **mekdonaldizacija** je proces kojim načela fast-food restorana počinju dominirati sve većim brojem sektora u američkom i ostalim društvima zbog četiri vodeća načela: učinkovitost, proračunljivost, jednoličnost i kontrola automatizacijom

- uplašen je štetnim djelovanjem racionalizacije na ljudski duh i kreativnost

\*R. Michels: željezni zakon oligarhije

4. VLAST I POLITIKA

**Vlast** je redovito provođenje politike, odluka i obnašanje državnih poslova od dužnosnika u političkom aparatu.

**Politika** je sredstvo s pomoću kojeg se moć rabi i osporava kako bi se utjecalo na prirodu i sadržaj državnih aktivnosti; uključuje aktivnosti onih koji su na vlasti, ali također akcije i konkurentske interese mnogih drugih skupina i pojedinaca.

**Moć** je sposobnost pojedinaca i skupina da provedu vlastite interese ili ciljeve, čak kad im se drugi protive. Katkad uključuje izravnu upotrebu sile.

**Ovlast** je legitiman način na koji vlada ostvaruje svoju moć.

**Legitimnost** znači da se oni koju su podložni vlasti s time slažu. Moć se tako razlikuje od ovlasti.

**Država** je politički aparat koji vlada na određenom teritoriju; njihova je vlast poduprta zakonom i sposobnošću uporabe sile. Sva moderna društva su nacionalne države… to znači da su ona države u kojima velik dio stanovništva sebe smatra građanima i pripadnicima jedne nacije.

Glavne karakteristike države:

1. **suverenitet** – vlast nad područjem s jasno utvrđenom granicom, na kojoj je ona vrhovna moć

2. **građanstvo** – većina ljudi koji žive unutar granica političkog sustava jesu građani

3. **nacionalizam** – skup simbola i vjerovanja o pripadnosti određenoj političkoj zajednici

Tipovi političke vladavine:

**1. MONARHIJA**

- politički sustav u kojemu je na čelu jedna osoba, čija se moć prenosi s naraštaja na naraštaj unutar jedne obitelji… vlast se legitimira snagom običaja, a ne prava… u današnje vrijeme česti su ustavni monarsi, koji su prenijeli vlast na izabrane predstavnike naroda

**2. DEMOKRACIJA**

- politički sustav u kojem vlada narod; u početku se narod shvaćao drugačije nego sada… oblik koji demokracija dobiva u određenoj situaciji znatno proizlazi iz toga kako se njezine vrijednosti i ciljevi shvaćaju i koje su njezine prvenstvene zadaće… može najbolje osigurati političku jednakost, zaštiti slobodu i neovisnost, obraniti opći interes, zadovoljiti potrebe građana, promicati moralni samorazvoj i omogućiti učinkovito donošenje odluka, koje će u obzir uzeti interese svih

*a) SUDIONIČKA DEMOKRACIJA (izravna demokracija)* – odluke donose zajednički svi kojih se one tiču; izvorni tip demokracije

*b) PREDSTAVNIČKA DEMOKRACIJA* – odluke o zajednici ne donose svi njezini pripadnici, nego ljudi koje su za to odabrali; postoji i u pokrajinama ili saveznim državama, unutar opće zajednice, u gradovima, županijama… zemlje u kojima birači mogu izabrati između dviju i više stranaka i u kojima većina odraslih stanovnika ima pravo glasa, obično se nazivaju liberalnim demokracijama

*3. AUTORITARNI SUSTAVI* – narodu se ne dopušta sudjelovati u vlasti ili se to čak odlučno sprečava… potrebe i interesi države imaju prednost pred onima prosječnih građana

\* *komunizam* je bio jednopartijski sustav; glasači nisu mogli birati između različitih stranaka, već između različitih kandidata iste stranke (Komunističke partije), a često se na listi nalazio samo jedan kandidat

\* od pada Sovjetskog Saveza procesi demokracije nastavili su se širiti

*Popularnost demokracije:*

1. drugi tipovi politički vlasti se nisu uspjeli održati; pokazalo se da je demokracija najbolji politički sustav

2. povezana je s tržišnom ekonomijom

3. društvene se aktivnosti sve više globaliziraju, a ljudi otkrivaju da su njihovi životi pod utjecajem događaja koji su daleko od njih, i potrebno im je više informacija o tome kako se njima upravlja = globalizacija

4. utjecaj masovnih komunikacija (otvoreni informacijski svijet – svijet u kojem autoritativne vlasti znatno manje mogu nadzirati protok informacija)

- **paradoks demokracije**: demokracija se širi svijetom, ali u zrelim demokratskim društvima s dugotrajnim demokratskim institucijama postoji sumnja u demokracijske procese = politički cinizam

**Politička stranka** je organizacija usmjerena na postizanje legitimne kontrole vlasti procesom izbora.

- desničarske nacionalističke stranke, socijalističke ili laburističke, konzervativne stranke, stranke centra, (ljevica: radikalna ili napredna politička skupina; desnica: konzervativnija skupina)

Velika Britanija, 20. stoljeće: Laburistička i Konzervativna stranka

**Tačerizam** (*Margaret Thatcher*) su doktrine koje ističu važnost ekonomskog poduzetništva povezanog sa smanjivanjem državnih ovlasti, dok se istodobno ističe ključna uloga snažne vlade

- smatralo se da je nadzor nad novcem presudan za smanjenje inflacije i zdravo upravljanje gospodarstvom (*monetarizam*)… to je poslije napušteno

- Laburisti se nazivaju Novim laburistima (Tony Blair)

**Politika trećeg puta** je politička filozofija koju su prihvatili Novi laburisti, koja ističe vrijednosti socijalizma, a istodobno se zanima za tržišnu politiku koja stvara bogatstvo i smanjuje gospodarske nejednakosti.

- šest obilježja: *1. rekonstrukcija vlade*

*2. kultiviranje civilnog društva (civilno društvo je područje izvan države i tržišta)*

*3. rekonstrukcija ekonomije*

*4. reforma socijalne države*

*5. ekološka modernizacija*

*6. reforma globalnog sustava*

**Revolucija** je rušenje postojećeg političkog poretka nasilnim metodama, kojima se koristi neki masovni pokret. To je najdramatičniji i najdalekosežniji primjer neortodoksne političke akcije.

**Društveni pokret** je kolektivni pokušaj da se postigne zajednički interes ili opći cilj akcijom koja se provodi izvan utemeljenih institucija. To je najuobičajeniji tip neortodoksne političke aktivnosti.

- reakcija na društvene pokrete katkad su protupokreti koji žele obraniti status quo… posljedica društvenog pokreta često je promjena zakona ili politike

**Novi društveni pokreti** su skup društvenih pokreta koji su se pojavili u zemljama Zapada poslije 1960-ih kao reakcija na nove rizike s kojima se suočilo čovječanstvo… to su feminizam, ekološki pokret, antinuklearni pokret, prosvjednika protiv genetički modificirane hrane; okupljaju se oko jednog problema, nisu usmjereni na materijalne ciljeve, a njihovi su pristaše podrijetlom iz različitih društvenih klasa.

**Civilno društvo** je područje između države i tržišta koje nastanjuju obitelji, lokalne udruge i druge neekonomske institucije.

**Mrežni ratovi** su međunarodni sukobi velikih razmjera u kojima se vode borbe za informacije i utjecaj na javno mijenje, a ne za resurse i teritorij.

*Ernest Gellner:* tvrdi da su nacionalizam, nacija i nacionalna država proizvodi moderne civilizacije, koja je počela industrijskom revolucijom potkraj 18. stoljeća…

**a)** moderni industrijalizam stvara potrebu za mnogo učinkovitijim državnim sustavom vlasti nego što je postojao prije

**b)** u modernoj državi pojedinci sve vrijeme moraju biti u interakciji sa strancima, jer temelj društva više nije selo ili grad, nego znatno veća cjelina

Anthonyju Smithu nacije su obično izravno povezane s ranijim, prošlim etničkim zajednicama, ili s onim što on naziva etnicitetima.

**Etnija** je skupina koja ima zajedničke pretke, zajednički kulturni identitet i vezu s određenom domovinom.

**Nacije** bez države su slučajevi u kojima pripadnici nacije nemaju politički suverenitet nad područjem koje smatraju svojim.

\*M. Weber: tradicionalna, karizmatska i racionalno-zakonska vlast

\*monarhija, demokracija, autoritarni sustavi

\*vrste stranaka: religijske (kršćanske, muslimanske), klasne (radničke, seljačke), etničke (HDZ, SDS), ideološke (stranke ljevice i desnice); većinski, razmjerni i kombinirani stranački sustavi… dvostranački i višestranački

5. RELIGIJA

**Što religija nije?**

1. monoteizam – vjerovanje u jednog boga

2. moralne upute

3. objašnjenje nastanka svijeta

4. nadnaravna

**Što religija jest?**

1. uključuje skup simbola i osjećaja poniznosti i strahopoštovanja, koji su povezani obredima i ceremonijama

- postojanje kolektivnih ceremonija je jedan od najvažnijih čimbenika kojim se religija razlikuje od magije

**Magija** je utjecaj na događanje s pomoću magičnih napitaka, pojenja i drugih ritualnih postupaka. Obično je prakticiraju pojedinci, a ne zajednica.

**Šaman** je pojedinac za kojeg ljudi vjeruju da s pomoću obrednih postupaka može usmjeriti duhove ili natprirodne sile. Oni su bili magijski, a ne religijski vođe.

**Vrste religija:** totemizam, animizam, židovstvo, kršćanstvo, islam, hinduizam, budizam, konfucijanizam i taoizam.

**Totemizam i animizam**

- često se nalazi u malim kulturama

- *totem* je životinja ili biljka za koju se vjeruje da ima natprirodne moći (maskote su također totemi)

- *totemizam* je sustav religijskog vjerovanja koji pridaje božanske osobine posebnim vrstama životinja i biljaka

- *animizam* je vjerovanje u duhove ili duše za koje se smatra da nastanjuju isti svijet kao i ljudi

**Židovstvo, kršćanstvo i islam**

- *židovstvo* je najstarija religija; potječu iz Egipta… njihovi su proroci (vjerski vođe) ideje crpili iz već postojećih vjerovanja tog kraja, ali su isticali vjerovanje u jednoga, svemogućeg Boga

- *kršćanstvo* se rodilo kao židovska sekta; Isus je bio ortodoksni Židov… njegovi su ga učenici smatrali Mesijom (pomazanik, Krist)… najraširenija je svjetska religija, priznao ju je Konstantin… dijeli se na *rimokatoličku*, *protestantsku* i *istočno-pravoslavnu* vjeru

- *islam* se izvodi iz učenja proroka Muhameda… stupovi islama izraz je koji označava pet osnovnih religijskih dužnosti muslimana (ne postoji niti jedan drugi bog osim Alaha, čiji je poslanik Muhamed; dužnost molitve pet puta na dan uz ritualno pranje; svetkovanje ramazana; davanje milostinje siromašnima; hodočašće u Meku)

**Religije Dalekog istoka**

- *hinduizam* je politeistička religija; Hindusi prihvaćaju doktrinu *reinkarnacije* (vjerovanje da su sva živa bića dio vječnog procesa rađanja, smrti i ponovnoga rađanja), *kastinski* *sustav* (vjera da su pojedinci rođeni sa posebnom ulogom u društvenoj i ritualnoj hijerarhiji prema prirodi svojih aktivnost u prethodnoj inkarnaciji (utjelovljenju))

- etičke religije Istoka obuhvaćaju *budizam*, *konfucijanizam* i *taoizam*; one nemaju bogove, već ističu etičke ideale koji povezuju vjernika u prirodno integrirano jedinstvo s univerzumom

- *budizam* je nastao iz učenja Bude (prosvijetljenog), hinduističkog princa iz male kraljevine u južnom Nepalu… put spasa je život samodiscipline i meditacije; opći cilj budizma je postići *nirvanu*, potpuno duhovno ispunjenje

- *konfucijanizam* je bio temelj kulture vladajućih skupina u tradicionalnoj Kini; Konfucije je bio učitelj, a ne religijski prorok – najmudriji mudrac; ističe obožavanje predaka

- *taoizam* se temelji na sličnim načelima kao i konfucijanizam, s tim da ističe meditaciju i nenasilje… osnivač je Lao Cea

**Teorije religije**

*1. Marx i religija*

- nikada ju nije temeljito proučavao; on je proučavao Ludwiga Feuerbacha, koji je napisao djelo „**Bit kršćanstva**“… prema njemu, religija se sastoji od ideja i vrijednosti koje stvaraju ljudska bića tijekom svoga kulturnog razvoja, ali oni ih pogrešno projiciraju na božanske sile i bogove

- **alijenacija (otuđenje)**: osjećaj da je naše sposobnosti, kao ljudi, preuzeo netko drugi ili nešto drugo

- prihvatio je stajalište da je religija oblik ljudskog samootuđenja; pozitivne vrijednosti utjelovljene u njoj mogu postati vodeći ideali za poboljšanje sudbine čovječanstva na ovome svijetu

- religija je „opijum za narod“

*2. Durkheim i religijski ritual*

- objavio djelo „**Elementarni oblici religijskog života**“; povezuje religiju s općenitom prirodom društvenih institucija… on definira religiju kao distinkciju svetoga i profanoga; prema svetim objektima i simbolima ljudi se odnose kao prema odvojenima od rutinskih aspekata egzistencije koji pripadaju području profanoga

- totem je svet jer se simbol same skupine

- ceremonija i obred su osnovno vezivno tkivo članova skupine

- religija uvjetuje način mišljenja pojedinaca u tradicijskim kulturama

*3. Weber: svjetske religije i društvena promjena*

- **svjetske religije**: one koje su privukle najviše vjernika i koje su bitno utjecale na tijek opće povijesti

- djelo „**Protestantska etika i duh kapitalizma**“

- usredotočio se na vezu između religije i društveni promjena; smatra da nije nužno konzervativna

- hinduizam: onosvjetska religija; kršćanstvo: religija spasa

\* *ocjena*: Marx je imao pravo kada je tvrdio da religija često ima ideološke posljedice, Weber je imao pravo kada je isticao često revolucionarni utjecaj vjerskih ideala na postojeći društveni poredak

**Sekularizacija** je proces koji slabi utjecaj religije.

**Dimenzije sekularizacije:**

*1. razina članstva*

*2. društveni utjecaj, bogatstvo i ugled*

*3. religioznost*

**Vrste religijskih organizacija:**

*1. crkve i sekte*

- *Crkva* je veliko, dobro ustanovljeno religijsko tijelo – poput Katoličke crkve ili Anglikanske crkve… obično imaju formalnu, birokratsku organizaciju, hijerarhiju svojih službenika i predstavljaju konzervativnu stranu religije

- *Sekta* (sljedba) je manja, mnogo neorganiziranija skupina vjernika, koja se obično osniva zbog prosvjeda protiv onoga što je crkva postala – kao što je bilo s kalvinistima i metodistima… one pokušavaju otkriti ili slijediti pravi put; svi su članovi jednaki

*2. denominacije i kultovi*

- *denominacija* je sekta koja se „ohladila“ i od aktivne prosvjedne skupine postala institucionalizirano tijelo… sekte koje prežive duže vrijeme nužno postaju denominacije

- *kultovi* su najlabavije i najnestabilnije vjerske organizacije; njih tvore pojedinci koji odbacuju vrijednosti vanjskoga društva… njihovim članovima nije zabranjeno održavati veze s drugim vjerskim organizacijama; oblikuju se oko karizmatskog vođe

**Elizabeth Cady Stanton: Ženska biblija**

- sadrži niz biblijskih komentara

- smatra da je božanstvo stvorilo muškarce i žene kao jednako vrijedne

*Žene i katolicizam:* kršćanstvo je rođeno kao revolucionarni pokret; Lavinia Byrne je u svom djelu

„Žene za oltarom“ iznijela argumente u prilog postavljanju svećenica

*Žene i Anglikanska crkva:* žene su u početku mogle biti đakonice, a sada mogu biti i svećenice

**Novi religijski pokreti** su niz vjerskih i duhovnih skupina, kultova i sekti koje su nastale usporedno s glavnim religijama u zemljama Zapada.

- treba ih shvatiti kao odgovor na proces društvene, pa čak i tradicionalno-crkvene liberalizacije i sekularizacije; posljedica su nagle društvene promjene; novi religijski pokreti privlače ljude koji se osjećaju otuđenima od društvene matice

**Roy Wallis: Elementarni oblici novoga religijskog života**

- tvrdi da se novi religijski pokreti mogu razvrstati u tri velike kategorije: pokreti koji prihvaćaju svijet, pokreti koji odbacuju svijet i pokreti koji se prilagođavaju svijetu

**Pokreti koji prihvaćaju svijet** sličniji su terapijskim skupinama ili skupinama za samopomoć, nego konvencionalnim religijskim zajednicama… u to su pokreti u kojima često ne postoje obredi, crkve ili formalne teologije, a usmjeravaju se na duhovno blagostanje čovjeka.

- *Scijentološka crkva* (L. Ron Hubbard): svi smo mi duhovna bića, ali smo zaboravili svoju duhovnu prirodu

- *New age pokreti*: uključuje poganska učenja(keltska, druidska, indijanska i druga), šamanizam, oblike azijatskog misticizma, vještičje rituale i zen meditacije

**Pokreti koji odbacuju svijet** su vrlo kritični prema vanjskom svijetu; od sljedbenika traže da znatno promijene način života…. Pokazuju obilježja **totalnih institucija** (institucije u kojima se od članova traži da odbace osobni identitet i prihvate identitet skupine, da se podvrgnu čvrstim etičkim kodovima ili pravilima i da se povuku iz aktivnosti vanjskoga svijeta).

- *japanska skupina Aum Šinrikjo, Branch Davidian kult*

**Pokreti koji se prilagođavaju svijetu** ističu važnost unutarnjeg vjerskog života pod ovozemaljskim brigama; pokušavaju ostvariti duhovnu čistoću i vjeruju da je ona u tradicionalnim religijama izgubljena.

- *pentekostalizam*

**Novi religijski pokreti:**

*1. milenaristički pokreti*

- **milenarizam** je vjerovanje koje podupiru pripadnici nekih vjerskih pokreta, prema kojem će u bliskoj budućnosti doći do kataklizmičkih pojava, što će označiti početak nove epohe

- pojam milenaristički se zapravo odnosi na tisućljetno Kraljevstvo Božje, milenij koji se navješćuje u Bibliji

- vezan za povijest *kršćanstva*

- često se pojavljuju u prilikama kulturnih promjena ili naglog rasta siromaštva; ponekad se tumači kao pobuna siromašnih protiv povlaštenih ili potlačenih protiv moćnih

*a) Sljedbenici Joakima* – **joakimizam** se razvio kao prosvjed protiv raskošnog života službene

crkve; skupina franjevaca je prosvjedovala protiv raskošnog života

crkvenih službenika temeljeći se na proročanskim spisima opata Joakima

koji su predviđali da će stići duhovnjaci, koji će početi treće ili posljednje

razdoblje kršćanstva… to će dovesti do milenija; proročanstvo se nije

ostvarilo, a datum apokalipse se stalno odgađa

*b) Ples duhova* – nastao među Indijancima iz ravnica Sjeverne Amerike… proroci su navijestili opću

kataklizmu, nakon koje će nastati zlatno doba, a Indijanci će preživjeti katastrofu

…nestat će etničke podjele; rituali uključuju pjevanje, pojenje i postizanje stanja

nalik na trans; temeljili su se na kršćanstvu i Plesu Sunca… prestao je postojati

*c) Apokaliptizam* – milenaristički su pokreti povezani s apokaliptizmom, vjerom u objavljenu

istinu o kraju povijesti; smatraju određene događaje iz društvenog svijeta

najavom neizbježnog kraja svijeta… može imati i religijske i sekularne oblike

**Fundamentalizam** je vjerovanje u povratak doslovnim značenjima temeljnih religijskih tekstova; može se pojaviti kao reakcija na modernizaciju i racionalizaciju, inzistirati na religijskim odgovorima i braniti tradiciju tradicionalnim objašnjenjima.

- *vjerski fundamentalisti* smatraju kako je moguć samo jedan pogled na svijet, nema mjesta različitim interpretacijama

- relativno je nova pojava; nastao kao reakcija na globalizaciju

**Šijitizam** se odvojio od ortodoksnog islama u njegovoj ranoj povijesti; svoj početak nalaze u učenjima imama Alija, čiji su se nasljednici smatrali jedini pravi vođe islama jer su pripadali obitelji proroka Muhameda.

**Sunitski muslimani** slijede provjereni put, niz tradicija koje su nastale iz Kurana i koje u velikoj mjeri toleriraju različitost mišljenja.

*Jerry Falwell*, utemeljitelj *Moralne većine* i *pokreta Nove kršćanske desnice*, istaknuo je kako postoji pet glavnih problema sa političkim posljedicama s kojima se moralni Amerikanci moraju suočiti: **pobačaj**, **homoseksualnost**, **pornografija**, **humanizam** i **razorena** **obitelj**.

Američki jug postao je poznat kao „*biblijski pojas*“ – dio zemlje koji se nalazi ispod poljoprivrednog stočnog pojasa, kukuruznog pojasa i pamučnog pojasa.

**Elektronička crkva** je skup vjerskih organizacija koje djeluju ponajprije preko medija, a ne s pomoću lokalnih kongregacijskih susreta.

\*problematičnost sekularizacije: vjerovanje bez pripadanje (prakticiranje vjere izvan institucija), tradicionalne crkve i alternative (religija kao obrana identiteta), nezapadna društva – sukob s vrijednostima zapadne kulture, revitalizacija religije – bivše komunističke zemlje i islamski svijet, vjerski fundamentalizam

6. TEORIJSKO MIŠLJENJE U SOCIOLOGIJI

*Robert K. Merton* dokazivao je da se sociolozi moraju usredotočiti na tzv. teorije srednjeg dosega. Umjesto da pokušavamo konstruirati velike teorijske sheme, trebali bismo biti skromniji. (npr. teorija relativne deprivacije)

**Max Weber: Protestantska etika i duh kapitalizma**

- duh kapitalizma je skup uvjerenja i vrijednosti svojstven prvim kapitalističkim trgovcima i industrijalcima; njima je bio svojstven jak nagon akumulacije osobnog bogatstva, ali to bogatstvo nisu pokušavali iskoristiti kako bi živjeli raskošno = presudno za ekonomski razvoj ranog Zapada; ulaganje bogatstva

- temelj teorije: stajališta uključena u duh kapitalizma izvedena su iz religije

- protestantizam (puritanizam), ideja predestinacije (samo neki pojedinci su predodređeni ući u Kraljevstvo nebesko)

\*Weberova teorija… a) je *protuintuitivna* (odupire se zdravorazumskom tumačenju)

b) osmišljava nešto što je inače *zagonetno*

c) može razotkriti *mnogo više okolnosti* nego je početno trebala objasniti

d) je *plodna* (stvara nove ideje i potiče daljnja istraživanja)

**Teorijske dileme**

*1. vezana za ljudsko djelovanje i društvenu strukturu*

- **Durkheim**: društva s nama kao članovima provode društvenu prisilu nad našim akcijama; nama je ona izvanjska

- **drugi** pak govore kako društvene pojave nisu stvari, nego naša djela koja ovise o simboličnim značenjima koja im pridajemo (mi nismo kreature društva, već njegovi kreatori)

*2. vezana uz konsenzus i sukob*

- **Durkheim**: društvo je skup uzajamno ovisnih dijelova; većina funkcionalista promatra društvo kao integriranu cjelinu, sastavljenu od struktura koje se međusobno isprepleću

- **Marx**: društva su podijeljena na klase s nejednakim sredstvima… dolazi do sukoba interesa

*3. vezana uz rodne pripadnosti*

- **Durkheim**: rodne razlike počivaju u bitnom smislu na biološki danim distinkcijama između muškaraca i žena

- **Marx**: rodne razlike u moći i statusu muškaraca i žena uglavnom odražavaju klasne podjele

- **Judith Butler**: rod nije fiksna nego fluidna kategorija, koja se pokazuje prema tome što ljudi čine, a ne što jesu

- **Susan Faludi**: ideja kako muškarci dominiraju svim područjima života je mit

*4. vezana uz moderni društveni razvoj*

- **Marx**: moderna društva smatra kapitalističkima

- **Weber**: ključnu ulogu i razvoju modernih društava odigrali su neekonomski čimbenici (religijske vrijednosti, *racionalizacija* (organizacija društvenog i ekonomskog života na načelima učinkovitosti, odnosno tehničkih spoznaja))

**Novije teorije**

*1. postmodernistička teorija*

- pristaše tvrde da su klasični sociolozi pronalazili inspiraciju u ideji da povijest ima oblik, da dovodi do napretka; više nema metanarativa (općenitih koncepcija povijesti ili društva koje bi imale smisla)… postmoderni svijet nije osuđen da bude socijalistički; njime dominiraju novi mediji… postmodernističko društvo je pluralističko i raznoliko

- teoretičar: *Jean Baudrillard*: elektronički mediji su uništili naš odnos prema prošlosti i stvorili prazan svijet

*2. Michel Foucault*

- često se povezivao na postmodernističku misao… predstavio je važne ideje o odnosu moći, ideologije i diskursa u odnosu prema modernim organizacijskim sustavima (uloga **diskursa** je središnji dio njegovih razmišljanja o moći i kontroli u društvu = način govora i razmišljanja o posebnim predmetima koji obuhvaćaju zajedničke pretpostavke)

- prihvatio se obrnutim zadatkom: da osmisli poznato iskapanjem prošlosti

*3. Jürgen Habermas: demokracija i javni prostor*

- obnova „**javnog prostora**“, okvira za demokraciju… to možemo učiniti reformom demokratskih procedura te dosljednijim sudjelovanjem lokalnih zajednica i drugih lokalnih skupina

- „Teorija komunikacijskog djelovanja“: ne govori gotovo ništa o rodu

*4. Ulrich Beck: društvo rizika*

- ne živimo u postmodernizmu, već se krećemo prema fazi koju on naziva „**drugim modernitetom**“, koji označava činjenicu da su moderne institucije postale globalne, oslobođeni smo tradicija i običaja

- **upravljanje rizikom** osnovno je obilježje globalnog poretka; stvaraju se nove rizične situacije… mijenja se priroda rizika, koji dolazi od neizvjesnosti koje je stvorio naš društveni razvoj, kao i razvoj znanosti i tehnologije

- postajemo svjedoci nastanka novog područja, subpolitike: aktivnosti skupina i agencija koje djeluju izvan formalnih mehanizama demokratski politike (ekološke, potrošačke, skupine za ljudska prava…)

*5. Manuel Castells: umrežena ekonomija*

- informacijsko društvo obilježava nastanak mreža i umrežene ekonomije; danas su sredstva za proizvodnju postale telekomunikacije i kompjutori

- osobni identitet postaje sve više otvorena pojava, koju moramo stvarati interakcijom s drugima

- novu globalnu ekonomiju zove automaton; više nemamo potpuni nadzor nad svijetom kojeg smo stvorili… porast birokracije će nas zatvoriti u željezni kavez

*6. Anthony Giddens: socijalna refleksivnost*

- uz rizik moramo postaviti i pojam povjerenja; povjerenje se odnosi na sigurnost koju imamo u druge pojedince ili institucije

- život u informacijsko doba podrazumijeva sve veću socijalnu refleksivnost (činjenica da stalno moramo razmišljati o uvjetima u kojima živimo)

- u svakodnevnom životu nastaje **potencijal demokracije osjećaja** (pojava novih oblika obiteljskog života u kojima muškarci i žene mogu sudjelovati ravnopravno)